Tɔ nálā, Ǹtondôbə a yanga ábōg ā yi mína fúū ńnə́m, a tə́bə́ hḿ naa a lə́dē mínā ngɔ́l dzīē, amú Ńtondôbə a nə Zambá sósōó: bə́ nə̄ mvɔ̌m, ébá bə́sə̄ báfidi nyé. 19Owé, ǎ bǒd yā Síon, ǎ mína bətɔbɔ bə́ Yērúzalɛm, wǎyǐ kig bǎd yōn, éyɔŋ wǎyi yón, a yi wa vɔ́li. O ngə́lə təge mǎn lɔ̄ŋ, nyé á yə́bə yǎ. 20A yi mína nyii ai ḿbāŋála á miǹdzǔg myáán étēde, a yi mína nyúū mə̄ndím éndə̄gə́lə́ dzáán, ǹyə́gələ woe ǎ yǐ kig wa bad dzə́man á mís, wayi nyé yēn ai mís móe. 21Məlɔ́ móe mâyi wóg éyɔŋ wadzó nâ wakilan á ḿbɔ̄ ńnōm ngə́ á ḿbɔ̄ ńgāl, kíŋ ē kɔ́bɔgɔ wa á mvús nâ: "Zěn nyī, ńdzɔ wulúgán !" 22Wayi láŋ á táŋ zəzə̌ mam é sílíba bákə báwɔ̄bɔ bivəgələ, ai é mvɔ́d bányámala á bīkálan. Wayi byá fə́bəle á fyɛ́ anə́ mvǐd byə́m, wa nâ: Hép ! oyǎb !